turjo4nis/wikipedia-bn-dump-20250701 huggingface dataset:
লোগান

লোগান ২০১৭ সালে মুক্তিপ্রাপ্ত একটি মার্কিন সুপারহিরো চলচ্চিত্র। এটি মার্ভেল কমিকসের চরিত্র উলভারিনের উপর ভিত্তি করে নির্মিত হয়েছে। চলচ্চি্ত্রটি প্রযোজনা করেছে যৌথভাবে মার্ভেল এন্টারটেইনমেন্ট, টিএসজি এন্টারটেইনমেন্ট ও ডোনার'স কোম্পানি আর এটি বণ্টন করে টুয়েন্টিয়েথ সেঞ্চুরি ফক্স। এটি এক্স-মেন চলচ্চিত্র সিরিজের দশম ছবি ও এককভাবে উলভারিনকে নিয়ে নির্মিত তৃতীয় ও শেষ চলচ্চিত্র। উলভারিনকে নিয়ে নির্মিত আগের দুইটি চলচ্চিত্র এক্স-মেন অরিজিন্স: উলভারিন (২০০৯) ও দ্য উলভারিন (২০১৩) এর পরবর্তী কিস্তি এটি। চলচ্চিত্রটি মার্ক মিলার ও স্টিভ ম্যাকনিভেন রচিত "ওল্ড ম্যান লোগান" কমিকসটি থেকে অনুপ্রাণিত যেখানে বার্ধক্যে জর্জরিত লোগান দুর্যোগ পরবর্তী পৃথিবীতে একটি শেষ অভিযানে অংশ নেয়।

২০১৭ এর ১৭ ফেব্রুয়ারি ৬৭ তম বার্লিন আন্তর্জাতিক চলচ্চিত্র উৎসবে লোগানের প্রথম প্রদর্শনী হয়। এরপরে ৩ মার্চ, ২০১৭ মার্কিন যুক্তরাষ্ট্রে এটি স্ট্যান্ডার্ড ও আইম্যাক্স আকারে মুক্তি পায়। চলচ্চিত্রটি দর্শক ও সমালোচক সবার কাছেই বেশ প্রশংসিত হয়। অনেকে এটিকে সবচেয়ে সেরা সুপারহিরো চলচ্চিত্র বলেও আখ্যায়িত করেন। ছবিটি নির্মাণে ব্যয় হয় ৯ কোটি ৭০ লক্ষ মার্কিন ডলার আর আয় করে প্রায় ৬০ কোটি ৩৪ লক্ষ মার্কিন ডলার।

শ্রেষ্ঠাংশে
 জেমস "লোগান" হাউলেট/উলভারিন ও এক্স-২৪ চরিত্রে হিউ জ্যাকম্যান
 অধ্যাপক চার্লস জেভিয়ার চরিত্রে প্যাট্রিক স্টুয়ার্ট
 ডোনাল্ড পিয়ার্স চরিত্রে বয়েড হলব্রুক
 ক্যালিবান চরিত্রে স্টিভেন মার্চেন্ট
 জেন্ডার রাইস চরিত্রে রিচার্ড ই. গ্রান্ট
 লরা/এক্স-২৩ চরিত্রে ডেফনি কিন
 উইল মনসুন চরিত্রে এরিক লা স্যাল
 ক্যাথরিন মনসুন চরিত্রে এলিস নিল
 গ্যাব্রিয়েলা লোপেজ চরিত্রে এলিজাবেথ রড্রিগেজ

পুরস্কার ও মনোনয়ন

তথ্যসূত্র

বহিঃসংযোগ

 
 
 
 
 
  by Lexi Cummins (rating 3.5/5)

২০১৭-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
২০১০-এর দশকের মারপিটধর্মী চলচ্চিত্র
২০১০-এর দশকের নাট্য চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
মার্কিন মারপিটধর্মী চলচ্চিত্র
মার্কিন রোমাঞ্চকর চলচ্চিত্র
মার্কিন নাট্য চলচ্চিত্র
আইম্যাক্স চলচ্চিত্র
মার্কিন অস্তিত্বরক্ষা চলচ্চিত্র
নিউ অর্লিন্সে ধারণকৃত চলচ্চিত্র
মৃত্যু সম্পর্কে চলচ্চিত্র
অনাথ সম্পর্কে চলচ্চিত্র
মেক্সিকোর পটভূমিতে চলচ্চিত্র
আলঝেইমার রোগ সম্পর্কিত চলচ্চিত্র
ভবিষ্যতের পটভূমিতে চলচ্চিত্র
মার্কিন পথ চলচ্চিত্র
২০২৯-এর পটভূমিতে চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের সুপারহিরো চলচ্চিত্র
২০১০-এর দশকের মার্কিন চলচ্চিত্র
মার্কিন মনস্তাত্ত্বিক নাট্য চলচ্চিত্র
মার্কিন ধারাবাহিক চলচ্চিত্র
মার্কিন সুপারহিরো চলচ্চিত্র
জেমস ম্যানগোল্ড পরিচালিত চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
নিউ মেক্সিকোয় ধারণকৃত চলচ্চিত্র
ওরিয়ন গ্রুপ

ওরিয়ন গ্রুপ বাংলাদেশের অন্যতম বৃহৎ শিল্প গ্রুপ। এই গ্রুপে অধীনে বিভিন্ন শিল্প প্রতিষ্ঠান রয়েছে, যার মধ্যে রয়েছে ওরিয়ন ফার্মা লিমিটেড, রাসায়নিক, ওষুধ, অবকাঠামো উন্নয়ন, কৃষি ব্যবসা, আতিথেয়তা, বস্ত্র, বিমান চলাচল ইত্যাদি। ওরিয়ন প্রতিষ্ঠা করেন ওবায়দুল করিম, যিনি গ্রুপের চেয়ারম্যান, এবং তার ছেলে সালমান ওবায়দুল করিম, যিনি ব্যবস্থাপনা পরিচালক। এই গ্রুপ ঢাকায় মেয়র মোহাম্মদ হানিফ ফ্লাইওভার নির্মাণ করেছে। বাংলাদেশের সবচেয়ে উঁচু ভবন, সিটি সেন্টার ঢাকা, ওরিয়ন গ্রুপের নির্মাণ। কোম্পানিটি বাংলাদেশে ক্রিসপি ক্রিম এবং ফিশ অ্যান্ড কোং রেস্তোরাঁর একমাত্র ফ্র্যাঞ্চাইজি।

ইতিহাস 
ওরিয়ন গ্রুপ ১৯৮৫ সালে একটি ফার্মাসিউটিক্যাল কোম্পানি হিসেবে প্রতিষ্ঠিত হয়। ওরিয়ন ফার্মাসিউটিক্যালস ঢাকা স্টক এক্সচেঞ্জে তালিকাভুক্ত।

১৯৯৩ সালে, ওরিয়ন গ্রুপ রাষ্ট্রায়ত্ত কোহিনূর কেমিক্যাল কোম্পানি (বিডি) লিমিটেড ক্রয় করে, যেটি সম্ভব হয়েছিল গ্রুপের চেয়ারম্যানের সাথে প্রধানমন্ত্রী খালেদা জিয়া-র ঘনিষ্ঠ সম্পর্কের কারণে। তিনি বাংলাদেশ জাতীয়তাবাদী দলের রাজনীতিবিদ তারেক রহমান এবং হারিস চৌধুরী-রও ঘনিষ্ঠ ছিলেন।

আশা করি এই অনুবাদ আপনার প্রয়োজন মিটিয়েছে।
 ওরিয়ন ফার্মা লি.।
 ওরিওন ইনফিউশন লিমিটেড
 ওরিওন ইনফ্রাস্ট্রাকচার লিমিটেড

তথ্যসূত্র

নোট

বহিঃসংযোগ 
 Orion corporate information

বাংলাদেশের কোম্পানি
বাংলাদেশের আবাসন কোম্পানি
বাংলাদেশের সম্মিলিত কোম্পানি
১৯৮৫-এ বাংলাদেশে প্রতিষ্ঠিত
ঢাকা ভিত্তিক কোম্পানি
পীরগঞ্জ পৌরসভা, রংপুর

পীরগঞ্জ পৌরসভা বাংলাদেশের রংপুর বিভাগের  রংপুর জেলার অন্তর্গত একটি পৌরসভা।

অবস্থান 
রংপুর জেলা হতে ৪৫ কি:মি: দক্ষিণ দিকে অবস্থিত। ভৌগোলিক অবস্থান ২৫.৪১৫২৭৭৭৮° উত্তর ৮৯.৩১৬৬৬৬৬৭° পূর্ব ২৫°১৮’ হতে ২৫°৩১’ উত্তরঅক্ষাংশ এবং ৮৯°০৮’ হতে ৮৯°২৫’ পূর্বদ্রাঘিমাংশ।

প্রশাসনিক এলাকা 
গত ২৮ জানুয়ারী ২০১৩ তারিখ পীরগঞ্জ পৌরসভা, রংপুর এর গেজেট প্রকাশিত হয়। এর আয়তন প্রায় ৭.১৭৪২৭ বর্গ কিলোমিটার। ১৩টি মৌজা ৩টি ইউনিয়ন (পীরগঞ্জ-৭,রায়পুর-৪ এবং রামনাথপুর-২) সমন্বয়ে পৌরসভার সীমানা নির্ধারণ করা হয়েছে।

পৌরসভার নির্বাচন 
২০১৬ সালের ৭ আগস্ট প্রথমবারের মতো নবগঠিত পীরগঞ্জ পৌরসভার নির্বাচন অনুষ্ঠিত হয়।

তথ্যসূত্র

রংপুর জেলার পৌরসভা
নন্দাদেবী ও পুষ্প উপত্যকা জাতীয় উদ্যান

নন্দাদেবী ও পুষ্প উপত্যকা জাতীয় উদ্যান ভারতের উত্তরাখণ্ডে অবস্থিত একটি ইউনেস্কো বিশ্ব ঐতিহ্যবাহী স্থান। এটি ২০ কিমি দূরত্বে অবস্থিত দুটি মূল এলাকা নন্দাদেবী জাতীয় উদ্যান ও পুষ্প উপত্যকা জাতীয় উদ্যানের সাথে একটি সম্মিলিত বাফার এলাকা জুড়ে তৈরী হয়েছে।

১৯৮৮ সালে এটি নন্দাদেবী জাতীয় উদ্যান (ভারত) নামে নথিভুক্ত করা হয়। ২০০৫ সালে এলাকা বাড়িয়ে পুষ্প উপত্যকা জাতীয় উদ্যান ও একটি বাফার অংশ যোগ করে একসাথে নাম দেওয়া হয় নন্দাদেবী ও পুষ্প উপত্যকা জাতীয় উদ্যান।

এলাকার ক্ষেত্রফল

  - নন্দাদেবী জাতীয় উদ্যান
  - পুষ্প উপত্যকা জাতীয় উদ্যান
  - বাফার এলাকা

তথ্যসূত্র

১৯৮৮-এ প্রতিষ্ঠিত সংরক্ষিত অঞ্চল
ভারতের বিশ্ব ঐতিহ্যবাহী স্থান
আশা আগারওয়াল

আশা আগারওয়াল একজন ভারতীয় প্রাক্তন মহিলা ম্যারাথন বিজয়ী ও অর্জুন পুরস্কার প্রাপক।

২৭ জানুয়ারী ১৯৮৫ সালে আশা হংকং ম্যারাথন জেতেন। এশিয়ান ট্র্যাক এন্ড ফিল্ড প্রতিযোগিতায় ১৯৮৫ সালের সেপ্টেম্বরে জাকার্তায় উনি সোনা জেতেন ২ ঘণ্টা ৪৮ মিনিট ৫১ সেকেন্ডে, যে রেকর্ড আজও অক্ষুণ্ণ আছে। উনি ১৯৮৯ এ দিল্লীতে ফ্রিডম ম্যারাথন ও ১৯৮৬ এ ত্রিনিদাদ ম্যারাথনও জেতেন। ২৬ টি ম্যারাথনের ভিতরে আটটিতে উনি ২ ঘণ্টা ৫০ মিনিটের কম সময়ে দৌড়ন।

তথ্যসূত্র 

ভারতীয় মহিলা ম্যারাথন দৌড়বিদ
ভারতীয় মহিলা দূরপাল্লার দৌড়বিদ
জীবিত ব্যক্তি
অর্জুন পুরস্কার প্রাপক
২০শ শতাব্দীর ভারতীয় নারী
২০শ শতাব্দীর ভারতীয় ব্যক্তি
১৯৮৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে ভারতের প্রতিযোগী
তুই আমার (চলচ্চিত্র)

তুই আমার হচ্ছে ২০১৭ সালের মুক্তিপ্রাপ্ত একটি বাংলাদেশী প্রণয় ঘরানার চলচ্চিত্র। চলচ্চিত্রটি পরিচালনা করেছেন সজল আহমেদ ও প্রযোজনা করেছেন হ্যাভেন মাল্টিমিডিয়া লিমিটেড। চলচ্চিত্রটির কেন্দ্রীয় চরিত্রে অভিনয় করেছেন সাইমন সাদিক, মিষ্টি জান্নাত। ২১ এপ্রিল ২০১৭ সালে বাংলাদেশের ৭০টি প্রেক্ষাগৃহে মুক্তি পায় চলচ্চিত্রটি। এটির চিত্রনাট্য লিখেছেন কলকাতার প্রলয় ভট্টাচার্য। নৃত্য পরিচালনা করেছেন কলকাতার শঙ্ক রায় ও বাংলাদেশের মাসুম বাবুল।

কাহিনী সংক্ষেপ 
মিষ্টি অনেক বড়লোকের মেয়ে, সাইমন তার বন্ধু। পারিবারিকভাবে সাইমনের মায়ের সঙ্গে মিষ্টির মায়ের সম্পর্ক। সে কারণে একসাথে চলাফেরা মিষ্টি-সাইমনের। এর মধ্যে মিষ্টি সাইমনকে ভালোবেসে ফেলে। কিন্তু সে অনেক বড়লোকের মেয়ে হওয়ায় সাইমন তার প্রেমের প্রস্তাবে রাজি হয় না। তবে মনে মনে সাইমন তাকেও ভালোবাসে। সেটা তাকে বুঝতে দেয় না।

শ্রেষ্ঠাংশে 
 মিষ্টি জান্নাত
 সাইমন সাদিক
আলীরাজ
 বিপাশা কবির
রেহানা জলি
 চিকন আলী
 তানিন সুবহা
 সজল
 রেবেকা
 বড়দা মিঠু

সঙ্গীত 
তুই আমার চলচ্চিত্রের সঙ্গীত পরিচালনা করেছেন কলকাতার শ্রী প্রীতম।

তথ্যসূত্র

বহিঃসংযোগ 

 
 

২০১৭-এর চলচ্চিত্র
২০১০-এর দশকের নাট্য চলচ্চিত্র
বাংলাদেশী নাট্য চলচ্চিত্র
বাংলাদেশে ধারণকৃত চলচ্চিত্র
ঢাকায় ধারণকৃত চলচ্চিত্র
বাংলাদেশী চলচ্চিত্র
হাত্রা

হাত্রা (আরবি ভাষায়: الحضر‎ al-Ḥaḍr) ইরাকের নিনাওয়া প্রদেশের এবং আল কারেন অঞ্চলের একটি প্রাচীন শহর। এটা আল হাদর নামেও পরিচিত। নামটি প্রাচীন পুঁথিতে পাওয়া যায় এবং এটা পারস্যের খাভারানের প্রদেশ ছিলো। শহরটি বাগদাদের ২৯০ কিমি (১৮০ মা) উত্তর-পশ্চিমে এবং মশুলের ১১০ কিমি (৬৮ মা) দক্ষিণ-পশ্চিমে অবস্থিত।

২০১৫ সালের ৭ মার্চ ইরাকি কর্মকর্তাসহ বিভিন্ন সুত্র থেকে জানা যায় ইসলামি জংগী গ্রুপ গ্রুপ ইসলামিক স্টেট অব ইরাক এবং লেভান্ত (ISIL) হাত্রার ধ্বংসাবশেষ নষ্ট করে ফেলতে শুরু করে। পরের মাসে আইএসআইএল মিনার ধ্বংসের ভিডিও প্রকাশ করে।

ইতিহাস
 

হাত্রা সম্ভবত ৩য় বা ২য় খ্রিস্টপূর্বাব্দে সেলেকি সাম্রাজ্য কর্তৃক নির্মিত হয়। পরবর্তীতে পার্থিয়ান সাম্রাজ্য এটা দখল করে নেয়। ১ম ও ২য় শতাব্দীতে এটা ধর্ম ও ব্যবসার কেন্দ্র হিসেবে বিকশিত হয়। পরবর্তীতে শহরটি সম্ভবত ১ম আরব সাম্রাজ্যের রাজধানী হয়ে ওঠে। হাত্রা থেকে শাসিত অঞ্চল আরব রাজ্য নামে পরিচিত পায় যা আরব রাজপুত্র কর্তৃক পরিচালিত হতো।

হাত্রা অচিরেই একটি সুরক্ষিত দুর্গ শহরে পরিণত এবং রোমান সামাজ্যের বারবার করা আক্রমণ রুখে দিতে থাকে। দ্বিতীয় পার্থিয়ান যুদ্ধে শহরটি গুরুত্বপূর্ণ ভূমিকা পালন করেছিলো। এটা ট্রোজান (১১৬/১১৭) এবং সেপ্টিমাস সেভেরাসের(১৯৮/১৯৯) আক্রমণ প্রতিহত । ২৩৮ সালে হাত্রা শাহরাযুর যুদ্ধে ইরানীদের পরাজিত করে কিন্তু ২৪১ সালে ইরানি সাসানিয় সম্রাট ১ম শাপুরের কাছে পরাজিত হয় এবং ধ্বংস হয়।  ঐতিহ্যময়ী গল্পগুলোতে হাত্রার পতন সম্পর্কে বলা হয় আরব রাজার কন্য আন-নাদিরা বিশ্বাসঘাতকতা করে শহরটি শাপুরের হাতে তুলে দেয়। গল্পটিতে বলা হয় শাপুর কীভাবে রাজাকে হত্যা করে আন নাদিরা কে বিবাহ করে কিন্তু পরবর্তীতে তাকেও হত্যা করে।

আধুনিক হাত্রা

১৯৭৩ সালের চলচ্চিত্র দ্যা এক্সোসিস্ট এর শুরুর দৃশ্যের চিত্রায়ন হাত্রাতে করা হয়। ১৯৮৫ সাল থেকে স্থানটি ইউনেস্কোর ওয়ার্ল্ড হেরিটেজ সাইট হিসেবে ।

সাদ্দাম হোসেন সাইটটিকে মেসোপটেমীয় ইতিহাসের প্রতিফলন হিসেবে দেখতেন এবং হাত্রাসহ নিনেভেহ, নিমরদ, আশুর এবং ব্যবিলন সংস্কারের উদ্যোগ নেন আরব কৃতিত্বের প্রতীক হিসেবে। ব্যাবিলনের ১ম পর্যায়ের সংস্কার কার্যে $৮০ মিলিয়ন মার্কিন ডলার খরচ হয়। সাদ্দাম।দাবী করেন সংস্কার কার্যে ব্যবহৃত ইটে তার নাম ব্যবহার করতে হবে এবং হাত্রার সংস্কারকৃত মন্দিরের অংশের নাম তার নামে হতে হবে।

১৯৮৭ সাল থেকে তুরিনো বিশ্ববিদ্যালয়ের আর. রিক্কিয়ারডি ভেনকো পরিচালিত ইতালীয় প্রত্নতত্ত্বীয় খনন হাত্রায় কাজ করছে। খননে একটি গুরুত্বপূর্ণ ভবনকে নির্দিষ্ট করা হয় যা তেমেনোসের কাছে অবস্থিত। সাইট সংরক্ষণ এবং প্রত্নস্থলের উন্নয়নে এখন বিভিন্ন প্রকল্পের অধীনে খনন কাজ চলছে।

২০০৪ সালে দ্যা টেলিগ্রাফ প্রতিবেদন করে যে, হাত্রার সুন্দর সুরক্ষিত কলাম এবং মূর্তি হাত্রাকে ইরাকে সবচেয়ে চিত্তাকর্ষক স্থানে পরিণত করেছেন
।

চিত্রশালা

তথ্যসূত্র 

বিপদাপন্ন বিশ্ব ঐতিহ্যবাহী স্থান
ইরাকের প্রত্নতাত্ত্বিক স্থান
ইরাকের বিশ্ব ঐতিহ্যবাহী স্থান
পার্থিয় শহর
সাসানি শহর
ধ্বংসপ্রাপ্ত শহর
ইরাকের প্রাক্তন জনবহুল স্থান
আইএসআইএল কর্তৃক ধ্বংসকৃত ভবন ও স্থাপনা
জাতীয় সড়ক ৪৯ (ভারত)

জাতীয় সড়ক ৪৯ (পুরাতোন এনএইচ ৬ ও এনএইচ ২০০ মিলিত ভাবে)  হল ভারতের একটি জাতীয় সড়ক। এই জাতীয় সড়কটি ছত্তিশগড় থেকে শুরু হয় পশ্চিমবঙ্গের খড়গপুর পর্যন্ত বিস্তৃত । এটি বিলাসপুরে জাতীয় সড়ক ৩০ থেকে উৎপন্ন হয়ে খড়গপুর-এ জাতীয় সড়ক ১৬-এ মিলিত হয়েছে।ছত্তিশগড়, ওড়িশা, ঝাড়খণ্ড ও পশ্চিমবঙ্গ-এই চার রাজ্যের উপর দিয়ে জাতীয় সড়কটি বিস্তৃত।এর মোট দৈর্ঘ্য  ।

রুট

তথ্যসূত্র

ভারতের জাতীয় সড়ক
ঝাড়খণ্ডের জাতীয় সড়ক
পশ্চিমবঙ্গের জাতীয় সড়ক
খড়গপুরের পরিবহন
জাতীয় সড়ক ১৪ (ভারত)

জাতীয় সড়ক ১৪ (পূর্বে এনএইচ ৬০) হল ভারতের একটি জাতীয় সড়ক। এই জাতীয় সড়কটি পশ্চিমবঙ্গ রাজ্যের মুর্শিদাবাদ জেলার  মোরগ্রাম থেকে শুরু হয়ে পশ্চিম মেদিনীপুর জেলার খড়গপুরে শেষ হয়েছে। সড়কটি মোরগ্রামে জাতীয় সড়ক ১২-এর সঙ্গে যুক্ত হয়েছে এবং খড়গপুরে জাতীয় সড়ক ১৬-এর সঙ্গে যুক্ত হয়েছে। জাতীয় সড়কটির মোট দৈর্ঘ্য হল ।

আরও দেখুন
 জাতীয় সড়ক ১১৬ (ভারত)

তথ্যসূত্র

ভারতের জাতীয় সড়ক
খড়গপুরের পরিবহন
বীরভূম জেলার পরিবহন
পশ্চিমবঙ্গের জাতীয় সড়ক
ইঙ্গুশেতিয়া

ইঙ্গুশেতিয়া প্রজাতন্ত্র (; : ), সংক্ষেপে ইঙ্গুশেতিয়া, উত্তর ককেশাস অঞ্চলে অবস্থিত রাশিয়ার একটি প্রজাতন্ত্র। এর রাজধানী মাগাস। এর আয়তন ৩,০০০ বর্গ কি.মি. এবং এটি রাশিয়ার ক্ষুদ্রতম ফেডারেল প্রশাসনিক অঞ্চল (ফেডারেল শহরগুলি ব্যতীত)।

তথ্যসূত্র 

রাশিয়ায় ইসলাম
প্রতিনিধিত্বহীন জাতি ও জনগনের সংগঠনের সদস্য
১৯৯২-এ প্রতিষ্ঠিত রাষ্ট্র ও অঞ্চল
জাতীয় সড়ক ১১৪ (ভারত)

জাতীয় সড়ক ১১৪  হল ভারতের একটি জাতীয় সড়ক। এই মহাসড়কটি মল্লাপুর, ময়ুরেশ্বর, সাঁইথিয়া, প্রান্তীক, বোলপুর,ভেদীয়া, গুশকরা, টালিট হয়ে  বর্ধমান পর্যন্ত গেছে। এই সড়কটি মল্লাপুরে জাতীয় সড়ক ১৪ -এর সঙ্গে যুক্ত এবং  বর্ধমানে জাতীয় সড়ক ১৯ -এর সঙ্গে যুক্ত। এই সড়কের মোট দৈর্ঘ্য হল ।

তথ্যসূত্র

ভারতের জাতীয় সড়ক
বীরভূম জেলার পরিবহন
রাজা টংকনাথের রাজবাড়ি

রাজা টংকনাথের রাজবাড়ি ১৯০০ খ্রিষ্টাব্দের প্রথম দিকে মালদুয়ার পরগণার অন্তর্গত ছিলো । যা  বর্তমানে  বাংলাদেশের ঠাকুরগাঁও সদর উপজেলা হতে ৪০ কিলোমিটার দূরে রাণীশংকৈল উপজেলায় অবস্থিত।

ইতিহাস 
রাজা টংকনাথ এর পূর্ব-পুরুষদের কেউ জমিদার ছিলেন না । বর্তমানে রাণীশংকৈল উপজেলা  সদর হতে ৭ কিমি পূর্বে কাটিহার নামক জায়গায় গোয়ালা বংশীয় নিঃসন্তান এক জমিদার বাস করতেন । উক্ত জমিদারের মন্দিরে সেবায়েত হিসাবে কাজ করতেন টংকনাথের পিতা বুদ্ধিনাথ । গোয়ালা জমিদার ভারত এর কাশি যাওয়ার সময় তাম্রপাতে দলিল করে যান যে, তিনি ফিরে না এলে মন্দিরের সেবায়েত বুদ্ধিনাথ জমিদারির মালিক হবেন । গোয়ালা জমিদার ফিরে না আসায় বুদ্ধিনাথ জমিদারির  মালিক হন । তবে অনেকে মনে করেন এই ঘটনা বুদ্ধিনাথ দু-এক পুরুষ পূর্বেরও হতে পারে।  জমিদার বুদ্ধিনাথের দ্বিতীয় ছেলে টংকনাথ তৎকালীন ব্রিটিশ সরকারের আস্থা অর্জন করার জন্য মালদুয়ার স্টেট গঠন করেন । বিভিন্ন সময় সমাজ সেবা মূলক কাজের জন্য ১৯২৫ সালে তৎকালীন ব্রিটিশ সরকার টংকনাথকে চৌধুরী উপাধিতে ভূষিত করেন। পরবর্তীতে দিনাজপুরের মহারাজা গিরিজনাথ রায়ের বশ্যতা স্বীকার করে রাজা উপাধি পান।

পরে রাজা টংকনাথের স্ত্রী রাণী শংকরী দেবীর নামানুসারে মালদুয়ার স্টেটের নাম করণ করা হয় রাণীশংকৈল। দেশভাগের প্রাক্কালে রাজা জমিদারি ছেড়ে ভারতে পাড়ি জমান । এর মধ্য দিয়ে মালদুয়ার স্টেট রাজা টংকনাথ চৌধুরীর জমিদারি পরম্পরার সমাপ্তি ঘটে।

রাজবাড়ির নির্মাণ 

উনবিংশ শতাব্দীর শেষ ভাগে রাজবাড়িটি নির্মিত হয়। রাজা টংকনাথের পিতা বুদ্ধিনাথের আমলেই রাজবাড়ি নির্মাণ কাজ শুরু হয় । বুদ্ধিনাথের মৃত্যুর পরে রাজা টংকনাথ রাজবাড়ির অসমাপ্ত কাজ শেষ করেন।

রাজবাড়ির বর্ণনা 

বর্তমান রাণীশংকৈল উপজেলা সদর হতে ১.৩ কিমি পূর্বে কুলিক নদীর তীরে প্রায় ১০ একর জমির উপর রাজবাড়িটি অবস্থিত । বিশাল এক সিংহ দরজা দিয়ে রাজবাড়ির ভিতরে প্রবেশ করতে হয় । লাল রংয়ের দালানটি স্থাপত্যশৈলীতে আধুনিকতার পাশাপাশি ভিক্টোরিয়ান অলঙ্করণের ছাপ সুস্পষ্ট । রাজবাড়ি সংলগ্ন উত্তর-পূর্ব কোণে কাছারি বাড়ি, পূর্বে দুইটি পুকুর এবং রাজবাড়ি থেকে ২০০ মিটার দক্ষিণে রামচন্দ্র (জয়কালী) মন্দির অবস্থিত ।

বর্তমানে রাজবাড়ি ও তৎসংলগ্ন সব স্থাপনা অবহেলিত ও পরিত্যক্ত অবস্থায় আছে।

চিত্রশালা

আরো পড়ুন
 হরিপুর রাজবাড়ি
 জামালপুর জামে মসজিদ
 বালিয়া মসজিদ
 ঢোলহাট মন্দির

তথ্যসূত্র

   Poriborton
   bdnews24
 ,বনিক বার্তা 
  ,বাংলাদেশ জাতীয় তথ্য বাতায়ন,

রাণীশংকৈল উপজেলা

ঠাকুরগাঁও জেলা
রাণীশংকৈল উপজেলা
ঠাকুরগাঁও জেলার দর্শনীয় স্থান
ঠাকুরগাঁও জেলার প্রত্নতাত্ত্বিক স্থাপনা
ঐতিহাসিক স্থান
বাংলাদেশের প্রাসাদ
বাংলাদেশের স্থাপত্য
শেখ মাসুম পানিপথী

শেখ মাসুম পানিপথী (জন্ম:? – মৃত্যু: ১৭৪২) বাংলার নবাব আলীবর্দী খানের একজন সেনাপতি ছিলেন। তিনি ১৭৪১ সালের ডিসেম্বর থেকে ১৭৪২ সালের শেষদিক পর্যন্ত উড়িষ্যার প্রাদেশিক শাসনকর্তা ছিলেন। ১৭৪২ সালে কটকের যুদ্ধে তিনি মারাঠা সেনাপতি ভাস্কর পণ্ডিতের নিকট পরাজিত ও নিহত হন।

আরো দেখুন

তথ্যসূত্র 

বাংলার ইতিহাস
দ্বিতীয় মুর্শিদ কুলি খান

দ্বিতীয় মুর্শিদ কুলি খান বাংলার নবাবের অধীনে জাহাঙ্গীরনগর ও উড়িষ্যার নায়েব নাযিম ছিলেন। তিনি ছিলেন নবাব সুজাউদ্দিন খানের জামাতা। ১৭৪০ সালে আলীবর্দী খান বাংলার মসনদ অধিকার করলে দ্বিতীয় মুর্শিদ কুলি তাঁর বিরুদ্ধে বিদ্রোহ করেন। কিন্তু ১৭৪১ সালে তিনি আলীবর্দীর নিকট পরাজিত হন এবং বাংলা থেকে বিতাড়িত হন।

আরো দেখুন

তথ্যসূত্র 

বাংলার শাসক
ইরানি বংশোদ্ভূত ভারতীয় ব্যক্তি
ভারতীয় শিয়া মুসলিম
তাবরিজের ব্যক্তি
১৮শ শতাব্দীর ভারতীয় মুসলিম
২০১৭ আইসিসি চ্যাম্পিয়ন্স ট্রফি দলের তালিকা

২০১৭ সালের আইসিসি চ্যাম্পিয়ন্স ট্রফিতে অংশগ্রহণকারী দলসমূহের সদস্যদের তালিকা নিম্নে দেয়া হলো:-

গ্রুপ এ

অস্ট্রেলিয়া 
কোচ:  ড্যারেন লেহম্যান

বাংলাদেশ 
কোচ:  চণ্ডিকা হাথুরুসিংহা

ইংল্যান্ড 
কোচ:  ট্রেভর বেলিস

নিউজিল্যান্ড 
কোচ:  মাইক হেসন

গ্রুপ বি

ভারত 
২৫ এপ্রিল, ২০১৭ তারিখে দলীয় সদস্যদের তালিকা প্রেরণের সর্বশেষ দিনে ভারত কারিগরী কারণে প্রকাশ করতে ব্যর্থ হয়। পরবর্তীতে ৮ মে, ২০১৭ তারিখে দলের সদস্যদের তালিকা প্রকাশ করা হয়।

কোচ:  অনিল কুম্বলে

এই ১৫জন খেলোয়াড়ের সাথে আঘাতজনিত কারণে খেলোয়াড়ের পরিবর্তনকল্পে অতিরিক্ত ৫জন খেলোয়াড়কে রাখা হয়। তারা হলেন - ঋষভ পান্ত, সুরেশ রায়না, দিনেশ কার্তিক, শার্দুল ঠাকুর ও কুলদ্বীপ যাদব। প্রতিযোগিতায় তারা মূল দলের সাথে যাবেন না। তবে ব্যাঙ্গালোরের ন্যাশনাল ক্রিকেট একাডেমি থেকে প্রয়োজন পড়লে তাদেরকে যেতে হবে। আহত মনীশ পাণ্ডে-এর  পরিবর্তে দিনেশ কার্তিক-কে নির্বাচিত করা হয়।

পাকিস্তান 
কোচ:  মিকি আর্থার

পিসিবি ঘোষিত প্রাথমিক তালিকায় উমর আকমলকে অন্তর্ভুক্ত করা হলেও শারীরিকভাবে যোগ্যতা অর্জনে ব্যর্থ হওয়ায় ইংল্যান্ড থেকে ফিরিয়ে আনা হয়। হারিস সোহেলকে তার স্থলাভিষিক্ত করা হয়।

শ্রীলঙ্কা 
কোচ:  গ্রাহাম ফোর্ড

দক্ষিণ আফ্রিকা 
কোচ:  রাসেল ডোমিঙ্গো

তথ্যসূত্র

বহিঃসংযোগ 
 ইএসপিএন ক্রিকইনফোয় ২০১৭ সালের আইসিসি চ্যাম্পিয়ন্স ট্রফি দলের তালিকা

২০১৭ আইসিসি চ্যাম্পিয়ন্স ট্রফি
আইসিসি চ্যাম্পিয়ন্স ট্রফির দল
এলাহী বক্স পাটোয়ারী

শহীদ এলাহী বক্স পাটোয়ারী (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
শহীদ এলাহী বক্স পাটোয়ারীর জন্ম চাঁদপুর জেলার হাইমচর উপজেলার বাজাপ্তী গ্রামে। তার বাবার নাম মফিজউদ্দিন পাটোয়ারী এবং মায়ের নাম জীবনেন নেছা। তার স্ত্রীর নাম লুৎফা বেগম। তার এক ছেলে পাঁচ মেয়ে।

কর্মজীবন 
আনসার বাহিনীতে চাকরি করতেন এলাহী বক্স পাটোয়ারী। ১৯৭১ সালে মুক্তিযুদ্ধ শুরু হলে যুদ্ধে যোগ দেন প্লাটুন কমান্ডার হিসেবে। চাঁদপুরের পতন হলে ভারতে যান। সেখানে নিয়মিত মুক্তিবাহিনীর চতুর্থ ইস্ট বেঙ্গল রেজিমেন্টে তাকে অন্তর্ভুক্ত করা হয়। জুলাই মাসে দেশের ভেতর পাকিস্তানি সেনাবাহিনীর ওপর গেরিলা আক্রমণ চালানোর জন্য ২ নম্বর সেক্টর থেকে মুক্তিবাহিনীর স্বল্প প্রশিক্ষণপ্রাপ্ত গণযোদ্ধাদের চাঁদপুরে পাঠানো হয়। তাদের সঙ্গে ছিলেন এলাহী বক্স পাটোয়ারীসহ নিয়মিত মুক্তিবাহিনীর কয়েকজন।

মুক্তিযুদ্ধে ভূমিকা 
১৯৭১ সালের সেপ্টেম্বর মাসের শেষ দিকে চাঁদপুরে জুলাই মাসের মাঝামাঝি ২ নম্বর সেক্টরের একদল মুক্তিযোদ্ধা চাঁদপুরে গেরিলা অপারেশন করতে ভারত থেকে এসে অবস্থান নেন জেলার হাইমচর উপজেলায়। তারা গোপন শিবির স্থাপন করেন গাজীপুর ইউনিয়নের বাজাপ্তী গ্রামে। তারা বেশ কয়েকটি অপারেশন করেন। তৎপরতা বৃদ্ধি পেলে পাকিস্তানি সেনারা রাজাকারদের সহায়তায় তাদের গোপন শিবিরের সন্ধান পেয়ে যায়। ৩০ আগস্ট পাকিস্তান সেনাবাহিনীর একটি দল চাঁদপুর থেকে বাজাপ্তী গ্রামের উদ্দেশ্যে রওনা হয়। তাদের আসার খবর মুক্তিযোদ্ধারা আগেই পেয়ে যান। মুক্তিযোদ্ধারা বেড়ি বাঁধের পাশে অবস্থান নিয়ে পাকিস্তানি সেনাদের আক্রমণ করেন। অনেকক্ষণ যুদ্ধের পর পাকিস্তানিরা চলে যায়। এরপর মুক্তিযোদ্ধারা তাদের গোপন শিবির স্থানান্তর করেন রাঘবপুরের মজুমদার বাড়িতে। ১৮ বা ১৯ সেপ্টেম্বর সহযোগী রাজাকারদের সঙ্গে নিয়ে এক দল পাকিস্তানি সেনা সেখানে আকস্মিকভাবে হানা দেয়। সেদিন শিবিরে এলাহী বক্স পাটোয়ারীসহ মাত্র তিনজন মুক্তিযোদ্ধা অবস্থান করছিলেন। আকস্মিক আক্রমণে বিপর্যস্ত তিন মুক্তিযোদ্ধা মনোবল না হারিয়ে পাকিস্তানি সেনাবাহিনী ও রাজাকারদের বিরুদ্ধে সাহসিকতার সঙ্গে লড়াই করেন। তারা বীরত্বের সঙ্গে পাকিস্তানিদের ঠেকিয়ে রাখেন। যুদ্ধে এলাহী বক্স পাটোয়ারীর দুই সহযোদ্ধা শহীদ এবং তিনি আহত হন। গুলিতে তার ডান হাত শরীর থেকে বিচ্ছিন্ন হয়ে যায়। এরপর তিনি কোনো রকমে সেখান থেকে পালিয়ে নিজ বাড়িতে যান। সেখানে চিকিৎসাধীন ছিলেন। ২১ সেপ্টেম্বর গভীর রাতে এক দল পাকিস্তানি সেনা গানবোটযোগে এসে তার বাড়ি ঘেরাও করে। দরজা ভেঙে ঘরে ঢুকে তাকে আটক করে নদীর তীরে নিয়ে হত্যা করে মরদেহ ফেলে রেখে চলে যায়। ব্রাশফায়ারে ঝাঁঝরা এলাহী বক্স পাটোয়ারীর নিষ্প্রাণ মরদেহ কয়েক ঘণ্টা পড়ে থাকে নদীর তীরে। পরদিন পরিবারের সদস্যরা তার মরদেহ উদ্ধার করে পারিবারিক কবরস্থানে সমাহিত করেন।

পুরস্কার ও সম্মাননা 
 বীর বিক্রম

তথ্যসূত্র

বহি:সংযোগ 

বীর বিক্রম
১৯৭১-এ মৃত্যু
চাঁদপুর জেলার ব্যক্তি
শিবপ্রসাদ মুখোপাধ্যায়

শিবপ্রসাদ মুখোপাধ্যায় (জন্ম: ২০ মে ১৯৭৪) হলেন একজন ভারতীয় বাঙালি চলচ্চিত্র পরিচালক, লেখক ও অভিনেতা। তিনি নন্দিতা রায়ের সঙ্গে ইচ্ছে চলচ্চিত্র পরিচালনা করেন এবং বাণিজ্যিক সাফল্য পান। তিনি বহু বাণিজ্যিক ভাবে সফল বাংলা চলচ্চিত্র উপহার দিয়েছেন। বেলাশেষে, প্রাক্তন, ইচ্ছে, অলিখ সুখ, মুক্তধারা, অ্যাকসিডেন্ড, পোস্ত  প্রভৃতি চলচ্চিত্র তিনি পরিচালনা করেছেন।

প্রথম জীবন
শিবপ্রসাদ মুখোপাধ্যায় ১৯৭৪ সালের ২০ মে উত্তর কলকাতার বরানগরে জন্মগ্রহণ করেন। তিনি বিদ্যালয়ের শিক্ষা গ্রহণ শুরু করেন বরানগরের বরানগর রামকৃষ্ণ মিশন আশ্রম উচ্চ বিদ্যালয়-এ এবং বিদ্যালয়ের শিক্ষালাভ শেষ করেল কলকাতার হিন্দু স্কুলে। এর পর তিনি কলকাতার বিখ্যাত যাদপুর বিশ্ববিদ্যালয় থেকে রাষ্ট্রবিজ্ঞানে স্নাতক হন।

চলচ্চিত্র

সম্মান
 আন্দোলোক অ্যায়াড ২০১২ – শ্রেষ্ঠ চলচ্চিত্রের পুরস্কার 'মুক্তধারার জন্য।
 ফিল্মফেয়ার অ্যায়াড ইস্ট ২০১৪ – অলিখ সুখ চলচ্চিত্রের জন্য শ্রেষ্ঠ পরিচালকের পুরস্কার
 জি সিনে অ্যায়াড ২০১৬  – শ্রেষ্ঠ চলচ্চিত্র বেলাশেষে
 সেরা বাঙালি- এবিপি আনন্দ ২০১৬ – পরিচালক 
 মহানায়ক সম্মান অ্যায়াড ২০১৬– চলচ্চিত্রে বিশেষ অবদানের জন্য পশ্চিমবঙ্গ সরকার থেকে প্রদান করা হয়।
 আন্তর্জাতিক বাংলা চলচ্চিত্র পুরস্কার-২০১৬ – শ্রেষ্ঠ চলচ্চিত্র ''বেলাশেষে'
 এবেলা অজয়ো সম্মান-২০১৪
 ওয়েস্ট ব্যাঙ্গল ফিল্ম জার্নালিস্ট অ্যায়াড-২০১৭–জনপ্রিয় চলচ্চিত্র 'প্রাক্তন'
 ন্যাশোনাল বিজনেস ফিল্ম অ্যায়াড-২০১৬ –সর্বোচ্চ আয়ের বাংলা চলচ্চিত্র ২০১৬ 'প্রাক্তন'

তথ্যসূত্র

বহিঃসংযোগ 

কলকাতার চলচ্চিত্র পরিচালক
বরানগর রামকৃষ্ণ মিশন আশ্রম উচ্চ বিদ্যালয়ের প্রাক্তনী
জীবিত ব্যক্তি
১৯৭৪-এ জন্ম
বরাহনগরের ব্যক্তি
ভারতীয় চলচ্চিত্র অভিনেতা
বাঙালি অভিনেতা
কলকাতার ব্যক্তি
কলকাতার অভিনেতা
পশ্চিমবঙ্গের অভিনেতা
কলকাতার চিত্রনাট্যকার
যাদবপুর বিশ্ববিদ্যালয়ের প্রাক্তন শিক্ষার্থী
হিন্দি চলচ্চিত্র অভিনেতা
২০শ শতাব্দীর ভারতীয় অভিনেতা
বাঙালি হিন্দু
২১শ শতাব্দীর ভারতীয় চলচ্চিত্র পরিচালক
বাঙালি চলচ্চিত্র পরিচালক
ভারতীয় পুরুষ চিত্রনাট্যকার
বাংলালায়ন

বাংলালায়ন কমিউনিকেশন্স লিমিটেড হচ্ছে ১৯৯৪ সালের কোম্পানি আইনের অধীনে গঠিত একটি প্রাইভেট লিমিটেড কোম্পানি, যেটি প্রতিষ্ঠিত হয় ২০০৮ সালের ৫ই নভেম্বর। বাংলালায়ন কমিউনিকেশন্স লিমিটেড  (বাংলালায়ন) হচ্ছে বাংলাদেশের একটি ৪জি ওয়্যারলেস ব্রডব্যান্ড অপারেটর যেটি  বর্তমানে ওয়াইম্যাক্স প্রযুক্তি ব্যবহার করে, এটি বিটিআরসি থেকে দেশব্যাপী তারবিহীন ব্রডব্যান্ড সেবা প্রদানের অনুমতি গ্রহণ করেছে। বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করতো। বর্তমানে বাংলালায়নের নেটওয়ার্ক পরিসেবা উপলব্ধ নেই।

পণ্য ও সেবা

উচ্চগতির তারহীন ইন্টারনেট সেবাদানকারী প্রতিষ্ঠানগুলোর  একটি হচ্ছে বাংলালায়ন ।  চতুর্থ প্রজন্মের ওয়াইম্যাক্স  প্রযুক্তি ব্যবহার করে ইন্টারনেট সংযোগ দিয়ে থাকে প্রতিষ্ঠানটি। বাংলালায়ন গ্রাহকদের পোস্টপেইড ও প্রিপেইড উভয় ক্ষেত্রেই সেবা প্রদান করে। এই প্যাকেজগুলো ব্যান্ডউইথ ও স্পিড মাত্রা অনুযায়ী নানা ভাবে প্রদান করা হয়। বাংলালায়নেরর প্রতিযোগী হল কিউবি ও ওলো।

বিল প্রদান
প্রি-পেইডের জন্য বিভিন্ন বাংলালায়ন পয়েন্টে কার্ড পাওয়া যায়। কার্ডের মাধ্যমে পোস্টপেইড বিলও দেয়া যায়। মোবাইল অপারেটর রবি অনুমোদিত আউটলেট এবং রবি অর্থের মাধ্যমে বিল দেয়া যায়। তাছাড়া আরব বাংলাদেশ ব্যাংক, ওয়ান ব্যাংক, এন.সি.সি. ব্যাংক, ইউনাইটেড কমার্শিয়াল ব্যাংক, শাহজালাল ইসলামী ব্যাংক এবং আই এফ আই সি ব্যাংক এর মাধ্যমে বিল দেয়া যায়।
আর ‘এইচ এস বি সি’ কিংবা স্ট্যান্ডার্ড চার্টার্ড ব্যাংক এ একাউন্ট থাকলে অনলাইনেও বাংলালায়ন পোস্টপেইডে বিল দেয়া যায়।

এলাকা পরিধি
বাংলালায়ন ৭টি বিভাগ ও দেশের ৩০টি প্রধান জেলায় তাদের কার্যক্রম পরিচালনা করে। ঢাকা, চট্টগ্রাম, সিলেট, রাজশাহী, খুলনা, রংপুর ও বরিশাল অন্যতম। অন্যান্য প্রধান শহরগুলোতেও এর নেটওর্য়াক পৌছে গেছে। যেমন : ফেনী, মুন্সীগঞ্জ,নারায়ণগঞ্জ,ময়মনসিংহ, কুমিল্লা, নোয়াখালী,বগুড়া,কক্সবাজার,লক্ষীপুর ইত্যাদি।

ধরন

বাংলালায়ন জেডটিই কর্পোরেশন এর সফটওয়্যার ও হার্ডওয়্যার ব্যবহার করে থাকে। জেডটিই কর্পোরেশন (সাবেক জংজিইং টেলিকমিউনিকেশন ইক্যুইপমেন্ট কর্পোরেশন) (SZSE: 000063; SEHK: 0763) হচ্ছে একটি চীনা বহুজাতিক টেলিকমিউনিকেশন ইক্যুইপমেন্ট  ও সিস্টেম কোম্পানি। যার সদরদপ্তর  চীনের সেনচেং এ অবস্থিত।

গ্রাহক সেবা
 কল সেন্টার নাম্বারঃ ১৬৩১৩ অথবা ০৯৬১১৫৫৬৬৭৭
 অফিসিয়াল ইমেইল অ্যাড্রেসঃ info@banglalionwimax.com
 অফিসিয়াল ওয়েবসাইটঃ banglalion4g.com

তথ্যসূত্র

 

বাংলাদেশের কোম্পানি
চীনা–বর্মি যুদ্ধ (১৭৬৫–১৭৬৯)

চীনা–বর্মি যুদ্ধ (; ), যা বার্মায় চীনা আক্রমণ অথবা কিং বংশের মিয়ানমার অভিযান নামেও পরিচিত, ছিল চীনের কিং বংশ এবং মিয়ানমারের কোনবাউং বংশের মধ্যে সংঘটিত যুদ্ধ। কিয়ানলং সম্রাটের অধীন চীন ১৭৬৫ থেকে ১৭৬৯ সালের মধ্যে বার্মায় চারবার আক্রমণ চালায়, যেটি তার দশটি বৃহৎ অভিযানের একটি বলে বিবেচিত হয়। কিন্তু এই যুদ্ধে ৭০,০০০ চীনা সৈন্য ও ৪ জন চীনা সেনাপতি নিহত হয়, যার ফলে এই যুদ্ধটিকে "কিং বংশের শুরুকৃত সকল সীমান্ত যুদ্ধের মধ্যে সবচেয়ে বিপর্যয়কারী", এবং "বার্মার স্বাধীনতা নিশ্চিতকারী" হিসেবে অভিহিত করা হয়। বার্মার সফল প্রতিরক্ষার ফলে দেশ দুইটির বর্তমান সীমানার ভিত্তি স্থাপিত হয়।

আরো দেখুন

তথ্যসূত্র 

মিয়ানমার জড়িত যুদ্ধ
মিয়ানমারের সামরিক ইতিহাস
১৮শ শতাব্দীর সশস্ত্র সংঘাত
১৭৬০-এর দশকে এশিয়া
পোস্ত (চলচ্চিত্র)

পোস্ত হল পরিচালক শিবপ্রসাদ মুখোপাধ্যায় ও নন্দিতা রায় পরিচালিত বাংলা চলচ্চিত্র। এই ছবিতে প্রধান চরিত্রে অভিনয় করেছেন সৌমিত্র চট্টোপাধ্যায়, যিশু সেনগুপ্ত, মিমি চক্রবর্তী ও পরান বন্দ্যোপাধ্যায়। ২০১৭ সালের ১২ শে মে  ছবিটি মুক্তি পায়। ছবিটি দেশে ও বিদেশে (যুক্তরাষ্ট্র, কানাডা, জাপান, দুবাই, যুক্তরাজ্য, নেদারল্যান্ডস) একই দিনে মুক্তি পায়। চলচ্চিত্রটি বাংলার ছাড়া সারা ভারতে ১০০ টি হলে মুক্তি পায় যা বাংলা চলচ্চিত্রের ক্ষেত্রে এক ইতিহাস সৃষ্টি করবে। চলচ্চিত্রটি বাঙালি সাহিত্যিক সুচিত্রা ভট্টাচার্যের কাহিনী মোহনবিল অবলম্বনে তৈরী। কিন্তু পরিচালকদ্বয় কাহিনীকারের নাম উল্লেখ না করায় সংবাদমাধ্যমে সমালোচিত হয়েছিলেন।

অভিনয়ে
 সৌমিত্র চট্টোপাধ্যায়
 যিশু সেনগুপ্ত
 মিমি চক্রবর্তী
 অর্ঘ্য বসু - পোস্ত

মুক্তি
চলচ্চিত্রটি বিশ্ব জুড়ে মুক্তি পায় ২০১৭ সালের ১২ মে। চলচ্চিত্রটি দেশে ও দেশের বাইরে ইউরোপের বিভিন্ন দেশ ও উত্তর আমেরিকার যুক্তরাষ্ট ও কানাডাতে একই সাথে মুক্তি পায়।

আয়
চলচ্চিত্রটি প্রথম দিনে ₹০.২০ কোটি টাকা আয় করে। প্রথম চার দিনে চলচ্চিত্রটির আয় ছিল ₹১ কোটি। প্রথম দুই সপ্তাহে ছবিটা  টাকা আয় করে। চার সপ্তাহ শেষে ছবিটি শুধু পশ্চিমবঙ্গে  টাকা আয় করেছে। বিশ্ব জুড়ে ছবিটি প্রথম চার সপ্তাহে আয় করেছে  টাকা।

তথ্যসূত্র 

বাংলা ভাষার চলচ্চিত্র
২০১৭-এর চলচ্চিত্র
নন্দিতা রায় ও শিবপ্রসাদ মুখোপাধ্যায় পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
অনুপম রায় সুরারোপিত চলচ্চিত্র
বাংলা ভাষার ভারতীয় চলচ্চিত্র
উইনডোজ প্রোডাকশনের চলচ্চিত্র